भारतीय महिला टीम ने पेनल्टी शूटआउट में चीन को हराकर एशिया कप हॉकी खिताब जीता  
भारतीय टीम ने चीन को पेनल्टी शूटआउट में 5-4 से दे शिकस्त
तय समय में 1-1 की बराबरी के बाद लिया गया था शूटआउट का सहारा
इससे पहले भारतीय टीम 2004 में इस खिताब पर जमा चुकी है  कब्जा
भारतीय टीम चौथी बार इस टूर्नामेंट के फाइनल में पहुंची थी. 1999 में उसे अपनी मेजबानी में फाइनल में दक्षिण कोरिया के हाथों 2-3 की हार मिली थी. हालांकि, वह 2004 में इस खिताब को जीतने में कामयाब रही. साल 2009 में बैंकॉक में आयोजित हुए टूर्नामेंट में भारतीय टीम ने फाइनल तक का सफर तय किया था, लेकिन चीन ने 5-3 से मात देकर उसके हाथों से खिताब छीन लिया था. दक्षिण कोरिया ने दिन के पहले मैच में जापान को 1-0 से हराकर तीसरा स्थान हासिल किया.